CELEX: 32006B0831
Language: et
Date: 2006-04-27 00:00:00
Title: 2006/831/EÜ: Euroopa Parlamendi otsus, 27. aprill 2006 , Euroopa Keskkonnaagentuuri 2004. eelarveaasta raamatupidamiskontode sulgemise kohta

6.12.2006   
            
            
               ET
            
            
               Euroopa Liidu Teataja
            
            
               L 340/91
            
         EUROOPA PARLAMENDI OTSUS,
   27. aprill 2006,
   Euroopa Keskkonnaagentuuri 2004. eelarveaasta raamatupidamiskontode sulgemise kohta
   (2006/831/EÜ)
   EUROOPA PARLAMENT,
   
               —
            
            
               võttes arvesse Euroopa Keskkonnaagentuuri 2004. eelarveaasta lõplikku raamatupidamise aastaaruannet (1);
            
         
               —
            
            
               võttes arvesse kontrollikoja aruannet Euroopa Keskkonnaagentuuri 2004. eelarveaasta raamatupidamise aastaaruande kohta koos agentuuri vastustega (2);
            
         
               —
            
            
               võttes arvesse nõukogu 14. märtsi 2006. aasta soovitust (5972/2006 – C6-0093/2006);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse nõukogu 7. mai 1990. aasta määrust (EMÜ) nr 1210/90 Euroopa Keskkonnaagentuuri ja Euroopa keskkonnateabe- ja -vaatlusvõrgu asutamise kohta (4), eriti selle artiklit 13;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A6-0098/2006),
            
         
               1.
            
            
               võtab teadmiseks järgmised Euroopa Keskkonnaagentuuri 2004. ja 2003. eelarveaasta raamatupidamisaruande arvnäitajad:
               2004. ja 2003. eelarveaasta tulude ja kulude aruanne (tuhandetes eurodes) NB! Kogusummad võivad ümardamise tõttu erineda.
               
                           (1000 eurot)
                        
                     
                            
                        
                        
                           2004
                        
                        
                           2003
                        
                     
                           Tulud
                        
                     
                           EÜ toetus
                        
                        
                           28 658
                        
                        
                           28 723
                        
                     
                           Subventsioon
                        
                        
                           1 998
                        
                        
                           1 080
                        
                     
                           Pangaintressid
                        
                        
                           128
                        
                        
                           89
                        
                     
                           
                              Tulud kokku (a)
                           
                        
                        
                           
                              30 784
                           
                        
                        
                           
                              29 891
                           
                        
                     
                           Kulud
                        
                     
                           
                              Jaotise 1 kulud kokku
                           
                        
                     
                           Väljamaksed
                        
                        
                           12 447
                        
                        
                           11 123
                        
                     
                           Toetuste väljamaksed
                        
                        
                           2
                        
                        
                            
                        
                     
                           Ülekantud assigneeringud
                        
                        
                           435
                        
                        
                           315
                        
                     
                           Toetuste ülekantud assigneeringud
                        
                        
                           66
                        
                        
                            
                        
                     
                           
                              Jaotise 2 kulud kokku
                           
                        
                     
                           Väljamaksed  (6)
                           
                        
                        
                           3 451
                        
                        
                           2 447
                        
                     
                           Ülekantud assigneeringud
                        
                        
                           394
                        
                        
                           395
                        
                     
                           
                              Jaotise 3 kulud kokku
                           
                        
                     
                           Väljamaksed
                        
                        
                           9 534
                        
                        
                           5 997
                        
                     
                           Toetuste väljamaksed
                        
                        
                           14
                        
                        
                            
                        
                     
                           Ülekantud assigneeringud
                        
                        
                           4 845
                        
                        
                           7 008
                        
                     
                           Toetuste ülekantud assigneeringud
                        
                        
                           2 419
                        
                        
                            
                        
                     
                           
                              Kulud kokku (b)
                           
                        
                        
                           
                              33 606
                           
                        
                        
                           
                              27 284
                           
                        
                     
                           
                              Eelarveaasta netotulemus (a-b)
                           
                        
                        
                           
                              - 2 822
                           
                        
                        
                           
                              2 607
                           
                        
                     
                           Ülekantud ja annulleeritud assigneeringud
                        
                        
                           508
                        
                        
                           295
                        
                     
                           Ülekantud ja annulleeritud tagasimaksed
                        
                        
                           0
                        
                        
                           36
                        
                     
                           Eelmisest aastast üle kantud saldo
                        
                        
                           - 4 190
                        
                        
                           - 7 427
                        
                     
                           Annulleeritud toetused
                        
                        
                           98
                        
                        
                           322
                        
                     
                           Kursivahed
                        
                        
                           3
                        
                        
                           - 4
                        
                     
                           Korrigeerimised eelmiste aastate osas
                        
                        
                           43
                        
                        
                           - 18
                        
                     
                           
                              Edasikantud saldo
                           
                        
                        
                           
                              - 6 360
                           
                        
                        
                           
                              - 4 190
                           
                        
                     
                           
                              NB! Kogusummad võivad ümardamise tõttu erineda
                        
                     
         
               2.
            
            
               kiidab Euroopa Keskkonnaagentuuri 2004. eelarveaasta raamatupidamiskontode sulgemise heaks;
            
         
               3.
            
            
               teeb presidendile ülesandeks edastada käesolev otsus Euroopa Keskkonnaagentuuri tegevdirektorile, nõukogule, komisjonile ja kontrollikojale ning korraldada selle avaldamine Euroopa Liidu Teatajas (L-seeria).
            
         
      
         Josep BORRELL FONTELLES
         
            president
         
      
      
         Julian PRIESTLEY
         
            peasekretär
         
      
   
   
      (1)  ELT C 269, 28.10.2005, lk 13.
   
      (2)  ELT C 332, 28.12.2005, lk 37.
   
      (3)  EÜT L 248, 16.9.2002, lk 1.
   
      (4)  EÜT L 120, 11.5.1990, lk 1. Määrust on viimati muudetud määrusega (EÜ) nr 1641/2003 (ELT L 245, 29.9.2005, lk 1.)
   
      (5)  EÜT L 357, 31.12.2002, lk 72. Määrust on viimati muudetud määrusega (EÜ, Euratom) nr 1261/2005 (ELT L 201, 2.8.2005, lk 3).
   
      (6)  Sisaldab Taani valitsusele kinnisvaramaksuna tasutud 905 823 eurot. Agentuur on seisukohal, et see summa tuleks tagastada. Küsimuse suhtes toimuvad Taani valitsusega läbirääkimised.
   
      NB! Kogusummad võivad ümardamise tõttu erineda
    ---documentbreak--- 
   
               6.12.2006   
            
            
               ET
            
            
               Euroopa Liidu Teataja
            
            
               L 340/93
            
         EUROOPA PARLAMENDI RESOLUTSIOON
   märkustega, mis on Euroopa Keskkonnaagentuuri 2004. eelarveaasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Keskkonnaagentuuri 2004. eelarveaasta lõplikku raamatupidamise aastaaruannet (1);
            
         
               —
            
            
               võttes arvesse kontrollikoja aruannet Euroopa Keskkonnaagentuuri 2004. eelarveaasta raamatupidamise aastaaruande kohta koos agentuuri vastustega (2);
            
         
               —
            
            
               võttes arvesse nõukogu 14. märtsi 2006. aasta soovitust (5972/2006 — C6-0093/2006);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse nõukogu 7. mai 1990. aasta määrust (EMÜ) nr 1210/90 Euroopa Keskkonnaagentuuri ja Euroopa keskkonnateabe- ja -vaatlusvõrgu asutamise kohta (4), eriti selle artiklit 13;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A6-0098/2006),
            
         
               A.
            
            
               arvestades, et kontrollikoda väitis, et ta sai piisavat kinnitust selle kohta, et 31. detsembril 2004 lõppenud eelarveaasta raamatupidamise aastaaruanne oli usaldusväärne ning aluseks olevad tehingud olid tervikuna vaadelduna seaduslikud ja korrakohased;
            
         
               B.
            
            
               arvestades kontrollikoja kinnitust, et ta on saanud piisava kinnituse kõikidelt asutustelt, välja arvatud selgesõnalised reservatsioonid Euroopa Ülesehitusameti, Euroopa Kutseõppe Arenduskeskuse, Euroopa Koolitusfondi, Rassismi ja Ksenofoobia Euroopa Järelevalvekeskuse ja Euroopa Toiduohutusameti 2004. eelarveaasta kohta,
            
         
               1.
            
            
               tuletab meelde, et vastavalt finantsmääruse artiklile 185 annab Euroopa Parlament heakskiidu selliste ühenduse asutatud asutuste eelarve täitmisele, kes on juriidilised isikud ja kes tegelikult saavad eelarvest toetusi; juhib samas tähelepanu sellele, et kõiki neid asutusi ei rahastata täielikult ega isegi mitte osaliselt eelarvest makstavate toetustega; rõhutab, et heakskiiduotsus hõlmab seetõttu nii nende asutuste rahastamist eelarvest kui ka eelarveväliselt; peab vastuvõetamatuks, et mõned liidu asutatud asutused on aruandekohustuslikud eelarvevälistest allikatest saadud tulude kasutamise osas, samas teised, kes eelarvest toetust ei saa, ei ole aruandekohustuslikud; kinnitab põhimõtte, mille kohaselt kõik ühenduse asutused, olenemata sellest, kas nad saavad toetusi või mitte, peavad saama Euroopa Parlamendilt eelarvete täitmise heakskiidu, isegi siis kui mõni muu eelarve täitmise eest vastutav asutus oma põhitekstide kohaselt sekkub, ning teeb järelduse, et tuleb läbi vaadata kõik nimetatud põhimõttega vastuolus olevad tekstid;
            
         
               2.
            
            
               peab väga oluliseks kontrollikoja aruande tabelit 1, mis võeti esmakordselt kasutusele 2003. aasta heakskiidu andmise käigus ning milles võetakse kokku ameti volitused ja kohustused, juhtimine, ressursid, tegevus ja pakutud teenused; märgib, et tabelis 1 sisalduva teabe esitab agentuur; palub kontrollikojal kontrollida tabeli 1 sisu;
            
         
               3.
            
            
               nõuab kindlalt, et lisaks raha nõuetekohasele kasutamisele peaksid asutused püüdma kasutada raha võimalikult tõhusalt ja tulemuslikult; palub kontrollikojal kaaluda võimalust laiendada oma iga-aastasi eriaruandeid asutuste kohta, nii et need hõlmaksid tulemuslikkuse ja eesmärkide saavutamise kontrolli; nõuab sellega seoses ja vastavalt oma 2003. aasta eelarve täitmise heakskiidu resolutsioonidele, et võetakse arvesse järgnevat: erinevad asutused peavad võimaluste piires vältima tegevuse kattumist ja tuleb täpsustada meetmeid, mida võetakse läbipaistvuse suurendamiseks üldsusega suhtlemisel, ning ühenduse positiivse diskrimineerimise meetmeid soolise võrdõiguslikkuse tagamiseks kõikidel tööle võtmise, koolituse ja vastutuse määramise tasanditel;
            
         
               4.
            
            
               märgib, et ühenduse asutuste maine ja nende tegevuse kajastamine ajakirjanduses ei ole alati positiivne ning et paljud neist ei ole oma halba mainet ära teeninud; juhib tähelepanu sellele, et Euroopa Liidu kodanikke tuleks olukorrast teavitada, selgitades nii sageli kui vaja ja asjakohaseid vahendeid kasutades nimetatud asutuste ellukutsumise põhjusi ja nende saavutusi; kutsub komisjoni üles võtma sellega seoses meetmeid, kasutades vahendeid, mida ta peab vajalikuks;
            
         
               5.
            
            
               märgib, et Euroopa Liidu laienemine 2004. aastal mõjutas paljuski ühenduse asutuste ülesehitust ja töökorraldust ning et paljud asutused juhivad sellele oma tegevusaruannetes tähelepanu, rõhutades eriti administraatorite arvu suurenemist; kutsub komisjoni üles analüüsima tegelikke või oletatavaid probleeme ning esitama soovitusi vajalike muudatuste tegemiseks eeskirjadesse;
            
         
               6.
            
            
               võtab teadmiseks, et komisjon on võtnud endale kohustuse ühtlustada oma peadirektoraatide tegevusaruannete esitusviisi; nõuab sarnast lähenemist ühenduse asutuste tegevusaruannetele, mis sisu poolest on väga erinevad; palub komisjonil ühenduse asutustele täpsemalt selgitada, millist teavet ja milliseid tegevusnäitajaid nad on kohustatud esitama;
            
         
               7.
            
            
               märgib kontrollikoja uurimistulemusi, mille kohaselt eraldati 2004. aasta assigneeringute ülejääk 2005. aasta tegevuste jaoks ja et personalikuludega seotud assigneeringud kanti üle; nõuab, et agentuur järgiks eelarve aastasuse põhimõtet vastavalt finantsmääruse määratlusele ja eeskirja, mis keelab personalikuludega seotud assigneeringute ülekandmise, et võimaldada eelarvepädevate institutsioonide koostatud eelarvete täpset ja läbipaistvat täitmist;
            
         
               8.
            
            
               märgib kontrollikoja inventariauditis välja toodud puudusi kontrollis ja tegemata jätmisi; nõuab tungivalt agentuurilt nende puudujääkide viivitamatut kõrvaldamist;
            
         
               9.
            
            
               tervitab agentuuri kinnitust, et kontrollikoja leitud lepingute muutmisega seotud probleemid lahendatakse;
            
         
               10.
            
            
               toetab agentuuri jõupingutusi Kopenhaageni linnale makstavate maksude osas tehtud õigustamatute maksete hüvitamiseks;
            
         
               11.
            
            
               väljendab rahulolu 2004. aasta eelarve tõhusa täitmise üle;
            
         
               12.
            
            
               peab Euroopa Keskkonnaagentuuri olulise keskkonnaalase teabe allikaks kõikidele ELi institutsioonidele ja poliitiliste otsuste tegemisel; märgib rahuloluga, et agentuur on suutnud muuta teatud keerulised andmed kasutajasõbralikuks teabeks ning edastada oma järeldused avalikkusele; õnnitleb agentuuri seoses tema informatiivse veebilehega;
            
         
               13.
            
            
               julgustab agentuuri jätkama püüdlusi oma teabeedastusviiside jätkuval arendamisel, et kaasata rohkem meediat oma tulemuste kajastamiseks ning seeläbi juhtida avalikke arutelusid olulistes keskkonnaalastes küsimustes nagu kliimamuutused;
            
         
               14.
            
            
               rõhutab, et keskkonnaprogrammide mõju vähendab sageli muude ühenduse poliitikate keskkonnamõjude hindamise puudumine; kutsub Euroopa Keskkonnaagentuuri üles arendama jätkuvalt oma tegevust keskkonnamõju hindamise valdkonnas;
            
         
               15.
            
            
               rõhutab Euroopa Keskkonnaagentuuri rolli ELi keskkonnaalaste õigusaktide rakendamise hindamisel;
            
         
               16.
            
            
               palub komisjonil aidata asutustel järgida võimalikult täpselt eelseisvaks aastaks kokku lepitud töökava, mis võimaldab tegevust nõuetekohaselt kavandada ja ellu viia, ning eelkõige vältida suuri viimasel hetkel tehtavaid muudatusi töökoormuses;
            
         
               17.
            
            
               palub komisjonil suurendada asutustevahelist sünergiat, tõhustades selleks koostööd, vältides töö kattumist ning kõrvaldades puudused eelkõige ühistes valdkondades, nagu koolitus, ühenduse poliitika valdkonnaülene rakendamine, uusimate haldussüsteemide kasutamine ja eelarve korrektse haldamisega seotud probleemide lahendamine.
            
         
      (1)  ELT C 269, 28.10.2005, lk 13.
   
      (2)  ELT C 332, 28.12.2005, lk 37.
   
      (3)  EÜT L 248, 16.9.2002, lk 1.
   
      (4)  EÜT L 120, 11.5.1990, lk 1. Määrust on viimati muudetud määrusega (EÜ) nr 1641/2003 (ELT L 245, 29.9.2005, lk 1.)
   
      (5)  EÜT L 357, 31.12.2002, lk 72. Määrust on viimati muudetud määrusega (EÜ, Euratom) nr 1261/2005 (ELT L 201, 2.8.2005, lk 3).